РЕПУБЛИКА СРБИЈА

НАРОДНА СКУПШТИНА

01 Број 06-2/415-21

19. октобар 2021. године

Б е о г р а д

**З А П И С Н И К**

**ТРЕЋЕ СЕДНИЦЕ ДРУГОГ РЕДОВНОГ ЗАСЕДАЊА**

**НАРОДНЕ СКУПШТИНЕ РЕПУБЛИКЕ СРБИЈЕ У 2021. ГОДИНИ,**

**ОДРЖАНЕ 19. ОКТОБРА 2021. ГОДИНЕ**

Седница је почела у 10 часова и 20 минута.

Седници је председавао Ивица Дачић, председник Народне скупштине.

Председник је, на основу службене евиденције о присутности народних посланика, констатовао да седници присуствује 97 народних посланика, а применом електронског система за гласање утврђено је да су у сали присутна 143 народна посланика, односно да је присутна већина од укупног броја народних посланика и да постоје услови за рад Народне скупштине, у смислу члана 88. став 5. Пословника Народне скупштине.

На основу члана 287. Пословника, обавештења, односно објашњења су затражили народни посланици: проф. др Јахја Фехратовић, представник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“ - од министра унутрашњих послова, Нандор Киш, представник Посланичке групе САВЕЗ ВОЈВОЂАНСКИХ МАЂАРА - од Министарства грађевинарства, саобраћаја и инфраструктуре, Стефан Кркобабић, представник Посланичке групе ПУПС - „Три П“ - од Министарства за рад, запошљавање, борачка и социјална питања, Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС) - од председника Владе и Марко Парезановић, представник Посланичке групе „Александар Вучић - за нашу децу“ - од Министарства унутрашњих послова.

Председавајући др Владимир Орлић, потпредседник Народне скупштине је обавестио да је спречен да седници присуствује народни посланик Ђорђе Комленски.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Андријана Аврамов, Загорка Алексић, Душан Бајатовић, Арђенд Бајрами, Јелисавета Вељковић, Соња Влаховић, Младен Грујић, Владимир Ђукановић, Милан Ђурица, Нинослав Ерић, Марко Зељуг, Биљана Јаковљевић, Крсто Јањушевић, Драгомир Карић, Јован Колунџија, мр Ђорђе Косанић, Маријана Крајновић, Софија Максимовић, Љиљана Малушић, Владица Маричић, Јелена Мијатовић, Вук Мирчетић, Наташа Михаиловић-Вацић, Милутин Мркоњић, Оливера Недељковић, Слађана Николић, проф. др Александра Павловић Марковић, Ђуро Перић, Мира Петровић, Милена Поповић, Мисала Праменковић, Марина Рагуш, Катарина Ракић, проф. др Љубинко Ракоњац, Иван Рибаћ, Душица Стојковић, проф. др Љубиша Стојмировић, Смиља Тишма, Бојан Торбица, Милан Урошевић, Ацо Петровић, Љиљана Кузмановић-Вујаковић, Јелена Коцић и Јелена Катић.

Народна скупштина је, већином гласова, усвојила Записник Прве седнице Другог редовног заседања Народне скупштине Републике Србије у 2021. години, одржане 5, 6. и 7. октобра 2021. године (од 154 присутна народна посланика, 141 је гласао за, а 13 није гласало).

Затим је Народна скупштина прешла на утврђивање дневног реда.

Изјашњавајући се о предлозима за допуну предложеног дневног реда, Народна скупштина није прихватила: предлог народног посланика Ениса Имамовића, да се дневни ред допуни тачком - Предлог резолуције о геноциду у Сребреници, коју су Народној скупштини поднели народни посланици Енис Имамовић, Шаип Камбери, Селма Кучевић, Надије Бећири, Мирсад Хоџић и Арђенд Бајрами 9. јуна 2021. године (након образложења народног посланика Ениса Имамовића, од 158 присутних народних посланика, осам је гласало за, десет против, а 140 није гласало), предлог народних посланика Ане Караџић и Бојана Торбице да се дневни ред допуни тачком - Предлог одлуке о образовању Комисије за истрагу и утврђење броја жртава агресије НАТО пакта 1999. године, који су Народној скупштини поднели народни посланици Ђорђе Комленски, Маријан Ристичевић, Ана Караџић и Бојан Торбица 16. новембра 2020. године (након образложења народног посланика Ане Караџић, од 155 присутних народних посланика, девет је гласало за, а 146 није гласало) и предлог народног посланика Миодрага Линте да се дневни ред допуни тачком - Предлог закона о изменама и допунама Закона о правима бораца, војних инвалида, цивилних инвалида рата и чланова њихових породица, који је поднео Народној скупштини 12. маја 2021. године (након образложења народног посланика Миодрага Линте, од 154 присутна народна посланика, шест је гласало за, а 148 није гласало).

Народна скупштина је, већином гласова (од 155 присутних народних посланика, 147 је гласало за, а осам није гласало), прихватила предлог народног посланика др Александра Мартиновића да се обави

**заједнички јединствени претрес о:**

**- Предлогу закона о потврђивању Споразума између Владе Републике Србије и Савета министара Босне и Херцеговине о заједничким локацијама на граничним прелазима,** који је поднела Влада (број 011-1700/21 од 1. октобра 2021. године),

**- Предлогу закона о потврђивању Споразума између Владе Републике Србије и Савета министaра Босне и Херцеговине о граничним прелазима,** који је поднела Влада (број 011-1699/21 од 1. октобра 2021. године),

**- Предлогу закона о потврђивању Меморандума о разумевању о војној сарадњи између Владе Републике Србије коју представља Министарство одбране и Владе Арапске Републике Египат коју представља Министарство одбране,** који је поднела Влада (број 011-1698/21 од 1. октобра 2021. године),

**- Предлогу закона о потврђивању Споразума између Владе Републике Србије и Савета министара Босне и Херцеговине о пограничном саобраћају**, који је поднела Влада (број 011-1696/21 од 1. октобра 2021. године) **и**

**- Предлогу закона о потврђивању Споразума између Владе Републике Србије и Владе Републике Аустрије о сарадњи у области заштите од катастрофа,** који је поднела Влада (број 011-1371/21 од 26. јула 2021. године).

Народна скупштина је, већином гласова (од 156 присутних народних посланика, 150 је гласало за, а шест није гласало), утврдила дневни ред Треће седнице Другог редовног заседања Народне скупштине Републике Србије у 2021. години, у целини.

**Тако утврђен дневни ред је следећи:**

1. **Предлог закона о потврђивању Споразума између Владе Републике Србије и Савета министара Босне и Херцеговине о заједничким локацијама на граничним прелазима**, који је поднела Влада (број 011-1700/21 од 1. октобра 2021. године),
2. **Предлог закона о потврђивању Споразума између Владе Републике Србије и Савета министaра Босне и Херцеговине о граничним прелазима**, који је поднела Влада (број 011-1699/21 од 1. октобра 2021. године),
3. **Предлог закона о потврђивању Меморандума о разумевању о војној сарадњи између Владе Републике Србије коју представља Министарство одбране и Владе Арапске Републике Египат коју представља Министарство одбране**, који је поднела Влада (број 011-1698/21 од 1. октобра 2021. године),
4. **Предлог закона о потврђивању Споразума између Владе Републике Србије и Савета министара Босне и Херцеговине о пограничном саобраћају**, који је поднела Влада (број 011-1696/21 од 1. октобра 2021. године) и
5. **Предлог закона о потврђивању Споразума између Владе Републике Србије и Владе Републике Аустрије о сарадњи у области заштите од катастрофа**, који је поднела Влада (број 011-1371/21 од 26. јула 2021. године).

Затим је Народна скупштина прешла на рад по утврђеном дневном реду седнице, односно на **заједнички јединствени претрес о предлозима закона из тачака од 1. до 5. дневног реда**.

Председавајући др Владимир Орлић, потпредседник Народне скупштине је, сагласно члану 90. став 1. Пословника, обавестио да су позвани да седници присуствују: др Небојша Стефановић, потпредседник Владе и министар одбране, Александар Вулин, министар унутрашњих послова, Предраг Бандић, вршилац дужности помоћника министра одбране, Зоран Лазић, секретар Министарства унутрашњих послова, пуковник Небојша Свјетлица, из Управе за међународну војну сарадњу Сектора за политику одбране Министарства одбране и Мирјана Матић, дипломирани правник, из Групе за међународно - правне послове Управе за међународну војну сарадњу Сектора за политику одбране Министарства одбране.

Председавајући др Владимир Орлић, потпредседник Народне скупштине је, сагласно члану 170, а сходно члану 157. став 2. Пословника, отворио заједнички јединствени претрес o:

**- Предлогу закона о потврђивању Споразума између Владе Републике Србије и Савета министара Босне и Херцеговине о заједничким локацијама на граничним прелазима**,

**- Предлогу закона о потврђивању Споразума између Владе Републике Србије и Савета министaра Босне и Херцеговине о граничним прелазима**,

**- Предлогу закона о потврђивању Меморандума о разумевању о војној сарадњи између Владе Републике Србије коју представља Министарство одбране и Владе Арапске Републике Египат коју представља Министарство одбране**,

**- Предлогу закона о потврђивању Споразума између Владе Републике Србије и Савета министара Босне и Херцеговине о пограничном саобраћају** и

**- Предлогу закона о потврђивању Споразума између Владе Републике Србије и Владе Републике Аустрије о сарадњи у области заштите од катастрофа**.

Уводно излагање о предлозима закона поднео је представник предлагача Александар Вулин, министар унутрашњих послова.

У заједничком јединственом претресу учествовали су народни посланици: Александар Марковић, известилац Одбора за одбрану и унутрашње послове, др Угљеша Мрдић, известилац Одбора за уставна питања и законодавство, др Муамер Зукорлић, представник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“ (потом су се за реч и реплику, у више наврата, јавили министар Александар Вулин и народни посланик др Муамер Зукорлић), др Муамер Бачевац, представник Посланичке групе Социјалдемократска партија Србије, Драган Д. Марковић, председник Посланичке групе ЈЕДИНСТВЕНА СРБИЈА (ЈС) (након чега су се за реч и реплику, у више наврата, јавили министар Александар Вулин и народни посланик Драган Д. Марковић), Стефан Кркобабић, представник Посланичке групе ПУПС - „Три П“, (након чијег излагања је председавајућа Марија Јевђић, потпредседник Народне скупштине, сагласно члану 27. и члану 87. ст. 2. и 3. Пословника, продужила рад седнице Народне скупштине и после 18,00 часова), Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС), Милимир Вујадиновић, представник Посланичке групе „Александар Вучић - за нашу децу“ (затим се за реч јавио министар Александар Вулин, а реплицирали су му народни посланици Милимир Вујадиновић и Ђорђе Милићевић) и Самир Тандир (потом су реплике, у више наврата, разменили народни посланици Ђорђе Милићевић и Самир Тандир, након чега се за реч јавио министар Александар Вулин, а затим су реплике разменили народни посланици Ђорђе Милићевић и Самир Тандир), након чега је председавајући Стефан Кркобабић, потпредседник Народне скупштине одредио паузу у трајању од једног часа.

Након паузе, седница је настављена у 15 часова и 25 минута.

У наставку заједничког јединственог претреса учествовали су народни посланици: Самира Ћосовић, Ненад Филиповић, хаџи Милорад Стошић, Јосип Броз, Маријан Ристичевић, Милија Милетић, Радован Арежина, мр Јадранка Јовановић, Дијана Радовић, Душан Марић, Дубравка Филиповски, проф. др Марко Атлагић, Виолета Оцокољић, Адам Шукало, Миланка Јевтовић Вукојичић, Дејан Кесар и Милимир Вујадиновић, представник Посланичке групе „Александар Вучић - за нашу децу“, након чега се за реч јавио министар Александар Вулин.

Затим је председавајући др Владимир Орлић, потпредседник Народне скупштине закључио заједнички јединствени претрес о предлозима закона из тачака од 1. до 5. дневног реда.

Председавајући је, сагласно члану 87. став 5. Пословника, одредио уторак, 19. октобар 2021. године, са почетком у 18,00 часова, као Дан за гласање о тачкама дневног реда Треће седнице Другог редовног заседања Народне скупштине Републике Србије у 2021. години.

Применом електронског система за гласање утврђено је да су у сали присутна 174 народна посланика, односно да је присутна већина од укупног броја народних посланика и да постоје услови за одлучивање.

Затим је Народна скупштина прешла на одлучивање.

**1. тачка дневног реда –** **ПРЕДЛОГ ЗАКОНА О ПОТВРЂИВАЊУ СПОРАЗУМА ИЗМЕЂУ ВЛАДЕ РЕПУБЛИКЕ СРБИЈЕ И САВЕТА МИНИСТАРА БОСНЕ И ХЕРЦЕГОВИНЕ О ЗАЈЕДНИЧКИМ ЛОКАЦИЈАМА НА ГРАНИЧНИМ ПРЕЛАЗИМА**

Народна скупштина је, већином гласова свих народних посланика (од 177 присутних народних посланика, 176 је гласало за, а један није гласао), усвојила Предлог закона о потврђивању Споразума између Владе Републике Србије и Савета министара Босне и Херцеговине о заједничким локацијама на граничним прелазима, у целини.

**2. тачка дневног реда – ПРЕДЛОГ ЗАКОНА О ПОТВРЂИВАЊУ СПОРАЗУМА ИЗМЕЂУ ВЛАДЕ РЕПУБЛИКЕ СРБИЈЕ И САВЕТА МИНИСТAРА БОСНЕ И ХЕРЦЕГОВИНЕ О ГРАНИЧНИМ ПРЕЛАЗИМА**

Народна скупштина је, већином гласова свих народних посланика (од 179 присутних народних посланика, 179 је гласало за), усвојила Предлог закона о потврђивању Споразума између Владе Републике Србије и Савета министaра Босне и Херцеговине о граничним прелазима, у целини.

**3. тачка дневног реда – ПРЕДЛОГ ЗАКОНА О ПОТВРЂИВАЊУ МЕМОРАНДУМА О РАЗУМЕВАЊУ О ВОЈНОЈ САРАДЊИ ИЗМЕЂУ ВЛАДЕ РЕПУБЛИКЕ СРБИЈЕ КОЈУ ПРЕДСТАВЉА МИНИСТАРСТВО ОДБРАНЕ И ВЛАДЕ АРАПСКЕ РЕПУБЛИКЕ ЕГИПАТ КОЈУ ПРЕДСТАВЉА МИНИСТАРСТВО ОДБРАНЕ**

Народна скупштина је, већином гласова свих народних посланика (од 179 присутних народних посланика, 178 је гласало за, а један није гласао), усвојила Предлог закона о потврђивању Меморандума о разумевању о војној сарадњи између Владе Републике Србије коју представља Министарство одбране и Владе Арапске Републике Египат коју представља Министарство одбране, у целини.

**4. тачка дневног реда – ПРЕДЛОГ ЗАКОНА О ПОТВРЂИВАЊУ СПОРАЗУМА ИЗМЕЂУ ВЛАДЕ РЕПУБЛИКЕ СРБИЈЕ И САВЕТА МИНИСТАРА БОСНЕ И ХЕРЦЕГОВИНЕ О ПОГРАНИЧНОМ САОБРАЋАЈУ**

Народна скупштина је, већином гласова свих народних посланика (од 179 присутних народних посланика, 179 је гласало за), усвојила Предлог закона о потврђивању Споразума између Владе Републике Србије и Савета министара Босне и Херцеговине о пограничном саобраћају, у целини.

**5. тачка дневног реда – ПРЕДЛОГ ЗАКОНА О ПОТВРЂИВАЊУ СПОРАЗУМА ИЗМЕЂУ ВЛАДЕ РЕПУБЛИКЕ СРБИЈЕ И ВЛАДЕ РЕПУБЛИКЕ АУСТРИЈЕ О САРАДЊИ У ОБЛАСТИ ЗАШТИТЕ ОД КАТАСТРОФА**

Народна скупштина је, већином гласова свих народних посланика (од 179 присутних народних посланика, 179 је гласало за), усвојила Предлог закона о потврђивању Споразума између Владе Републике Србије и Владе Републике Аустрије о сарадњи у области заштите од катастрофа, у целини.

Пошто је Народна скупштина обавила разматрање и одлучивање о свим тачкама дневног реда седнице, председавајући др Владимир Орлић, потпредседник Народне скупштине је, сагласно члану 102. Пословника, закључио Трећу седницу Другог редовног заседања Народне скупштине Републике Србије у 2021. години.

Седница је закључена у 18 часова и 10 минута.

ГЕНЕРАЛНИ СЕКРЕТАР ПРЕДСЕДНИК

 Вељко Одаловић Ивица Дачић